Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2017 M. BIRŽELIO 23 D. SPRENDIMO NR. TS-132 „DĖL ROKIŠKIO RAJONO SAVIVALDYBĖS TARYBAI TEIKIAMO DERINTI AB „PANEVĖŽIO ENERGIJA“ 2019-2022 METŲ INVESTICIJŲ PLANO ROKIŠKIO ŠILUMOS TINKLŲ RAJONE” PAKEITIMO BEI AB „PANEVĖŽIO ENERGIJA“ 2013-2017 METŲ INVESTICIJŲ Į TURTO ATNAUJINIMĄ-REMONTĄ DERINIMO“ AIŠKINAMASIS RAŠTAS**

2021 m. gegužės 14 d.

Rokiškis

**Parengto projekto tikslai ir uždaviniai**. Šiuo sprendimo projektu siūloma Rokiškio rajono savivaldybės tarybai 2021 m. gegužės 28 d. posėdyje svarstyti ir suderinti klausimą „Dėl Rokiškio rajono savivaldybės tarybos 2017 m. birželio 23 d. sprendimo Nr. TS-132 „Dėl Rokiškio rajono savivaldybės tarybai teikiamo derinti AB „Panevėžio energija“ 2019–2022 metų investicijų plano Rokiškio šilumos tinklų rajone“ patikslinimo bei suderinti AB „Panevėžio energija“ 2013-2017 metų investicijas į turto atnaujinimą-remontą, didinantį ilgalaikio materialinio turto vertę / ilginantį jo naudingo tarnavimo laiką Rokiškio mieste. Tikslas – patikslinti ir suderinti su savivaldybės taryba AB „Panevėžio energija“ investicijas į šilumos ūkį pagal šiuo metu galiojantį teisinį reglamentavimą taryboje.

**Šiuo metu esantis teisinis reglamentavimas**. Lietuvos Respublikos šilumos ūkio įstatymo 10 skirsnio 35 straipsnis, Rokiškio rajono savivaldybės tarybos 2008 m. spalio 31 d. sprendimas Nr. TS-10.177 „Dėl Šilumos tiekėjų investicinių projektų (planų) derinimo su Rokiškio rajono savivaldybės taryba tvarkos“, Valstybinės kainų ir energetikos kontrolės komisijos (dabartinės Valstybinės energetikos reguliavimo tarybos, toliau – VERT) nutarimu Nr. O3-252, Lietuvos Respublikos energetikos įstatymo 15 straipsnio 3 dalimi „Energetikos įmonės, besiverčiančios veikla, kurios kainos yra reguliuojamos, numatomas investicijas turi derinti su Komisija (VERT). Jeigu šios energetikos įmonių investicijos nėra suderintos su Komisija (VERT), jos negali būti pripažintos pagrįstomis valstybės reguliuojamoms kainoms peržiūrėti“, Lietuvos Respublikos vietos savivaldos įstatymo 6 straipsnio „Savarankiškosios (Konstitucijos ir įstatymų nustatytos (priskirtos)) savivaldybių funkcijos“ 30 punktas ir 16 straipsnio 4 punktas.

**Sprendimo esmė**. Daugiametis investicijų planas yra strateginio pobūdžio, rengiamas keletas metų iki planuojamų investicijų ir dėl kainų pokyčių, viešųjų pirkimų, tiksliai nežinomų ES, struktūrinių fondų (SF) finansavimo apimčių, teisinio reglamentavimo pasikeitimų neįmanoma tiksliai numatyt investicijų dydžio. Būtent todėl patvirtintuose planuose numatoma galimybė juos tikslinti. papildoma investicija dėl padidėjusios investicijos kainos ir finansavimo šaltinių pasiskirstymo procentinių pasikeitimų. Šilumos gamintojams, tiekėjams siekiant, kad investicijos atsispindėtų šilumos kainoje, jos, prieš pateikiant VERT, turi būti suderintos savivaldybės taryboje.

AB „Panevėžio energija“ teikia derinti AB „Panevėžio energija“ 2019-2022 metų investicijų plano Rokiškio šilumos tinklų rajone patikslinimą. Bendra investicijų vertė didėja iki 6513 tūkst. Eur. Taip pat derinti teikiamos AB „Panevėžio energija“ 2013-2017 metų investicijos į turto atnaujinimą-remontą, didinantį ilgalaikio materialinio turto vertę / ilginantį jo naudingo tarnavimo laiką Rokiškio mieste – 49,0 tūkst. Eur.

**Galimos pasekmės, priėmus siūlomą tarybos sprendimo projektą**:

teigiamos – pagerės šilumos tinklų būklė Rokiškio mieste, sumažės avarinių situacijų;

neigiamos – nėra.

**Sprendimo nauda Rokiškio rajono gyventojams**. Planuojama įvykdyti investicija orientuota į gamybos ir šilumos tiekimo vartotojams patikimumo, saugumo ir kokybės užtikrinimą, naujų vartotojų prijungimą, ekologinės situacijos gerinimą.

**Finansavimo šaltiniai ir lėšų poreikis**. struktūrinių fondų ir bendrovės lėšos.

**Suderinamumas su Lietuvos Respublikos galiojančiais teisės norminiais aktais**. Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vyriausias specialistas Virginijus Lukošiūnas